Ihi, Isem n wadeg yezmer ad yili d tidet yessen-it umaru, amkan d win yellan deg tudert n yall ass, am wakken ad yili, d win i d-yewwi umaru seg wallaγ-is akken ad as-yefk rruḥ, s yineḍruyen akked tigawin itezzin deg-s. Deg wungal Yiwen wass deg tefsut, idgan i yessemres umaru di teḥkayt-is, llan di tilawt, mačči d asnulfu i ten-id-yesnulfa. Gar yismawen n yidgan i d-yuɣalen deg wungal-agi, ad d-nebder : Sseḥra , Qsemṭina , Lzzayer , Leblida, atg. Idgan-agi, mmalen-d di tazwara, belli taḥkayt teḍra di tmurt n Lzzayer. Taḥkayt i d-yewwi amaru Ʃmer